ชง สปสช.ใช้วัคซีนที่ผลิตโดยคนไทย
ศ.นพ.รัชตะ รัชตะนาวิน รมว.สาธารณสุข (สธ.) พร้อมคณะผู้บริหารจากกรมควบคุมโรค สำนักงานหลักประกันสุขภาพแห่งชาติ (สปสช.) และสำนักงานคณะกรรมการอาหารและยา (อย.) เดินทางมายังบริษัท องค์การเภสัชกรรมเมอร์ริเออร์ชีววัตถุ จำกัด ซึ่งเป็นโรงงานผลิตวัคซีนขององค์การเภสัชกรรม (อภ.) บริษัท ทุนลดาวัลย์ จำกัด และบริษัท ซาโนฟี่ ปาสเตอร์ เพื่อติดตามความคืบหน้าการผลิตวัคซีน,ภญ.พัชรา คูถิระตระการ ผอ.อาวุโส บริษัท องค์การเภสัชกรรมเมอร์ริเออร์ชีววัตถุ จำกัด กล่าวว่า โรงงานดังกล่าวมีการพัฒนาประสิทธิภาพจนได้มาตรฐานการผลิต GMP ทั้งจาก อย.ไทย และหน่วยงาน TGA ในออสเตรเลีย และจากการพัฒนาและผลิตวัคซีนไข้สมองอักเสบ (เจอี) ชนิดเชื้อเป็นจนสำเร็จ ล่าสุดได้รับการรับรองมาตรฐานจากองค์การอนามัยโลก เมื่อเดือน ก.ย.2557 อีก ซึ่งจากการรับรองครั้งนี้ทำให้ไทยสามารถส่งออกไปยังประเทศต่างๆทั่วโลกได้ รวมทั้งไทยมีเป้าหมายที่จะเป็นศูนย์กลางทางการส่งออกวัคซีนในกลุ่มประเทศอาเซียน และที่ผ่านมาได้มีการใช้ในไทยประมาณ 1 แสนโด๊ส ขณะที่ต่างประเทศใช้แล้วกว่า 3 แสนโด๊ส และขณะนี้อยู่ระหว่างหารือกับ สปสช.ในการนำวัคซีนดังกล่าวมาใช้ในประเทศไทย.
รวมทั้งไทยมีเป้าหมายที่จะเป็นศูนย์กลางทางการส่งออกวัคซีนในกลุ่มประเทศอาเซียน และที่ผ่านมาได้มีการใช้ในไทยประมาณ 1 แสนโด๊ส ขณะที่ต่างประเทศใช้แล้วกว่า 3 แสนโด๊ส และขณะนี้อยู่ระหว่างหารือกับ สปสช.ในการนำวัคซีนดังกล่าวมาใช้ 
รัชตะ รัชตะนาวิน,วัคซีน,การผลิต,คนไทย,สปสช.,พัชรา คูถิระตระการ,มาตรฐาน,พัฒนา,เจอี,ไข้สมองอักเสบ